নারায়ণগঞ্জ সদর মডেল থানার ভারপ্রাপ্ত কর্মকর্তা (ওসি) এম এ হক জানান, রবিবার রাত ৯টায় নোঙর করা একটি লঞ্চের সঙ্গে ধাক্কা লাগলে যাত্রীবাহী ট্রলারের ছাদ থেকে কয়েকজন যাত্রী নদীতে পড়ে যান। তাঁদের মধ্যে অনেকেই সাঁতরে তীরে উঠতে পারলেও তিন যাত্রী নিখোঁজ ছিলেন। বিষয়টি সোমবার জানাজানি হলে ডুবুরি দিয়ে তল্লাশি করেও কাউকে পাওয়া যায়নি। এর মধ্যে মঙ্গলবার সকালে ওসমান ও ইমনের লাশ নদীতে ভেসে ওঠে। এ ছাড়া এ ঘটনায় দীন ইসলাম নামের আরেকজন নিখোঁজ রয়েছেন।